stanford-oval/wikipedia huggingface dataset:
Henna Kalinainen

Henna Maarit Kalinainen (s. 16. toukokuuta 1989 Iisalmi) on suomalainen julkisuuden henkilö.
Kalinainen on koulutukseltaan merkonomi ja on työskennellyt myyntialalla. Hän muutti lapsena vanhempineen Keravalle ja asettui sittemmin Helsinkiin. Alun perin Kalinainen tuli julkisuuteen Seiskan uutisoitua lokakuussa 2008 hänen suhteestaan jalkapalloilija Mikael Forsselliin, joka silloin oli toisessa parisuhteessa. Hän poseerasi myös Iltalehden Iltatyttönä ja toimi samoihin aikoihin Super Girls -tanssiryhmässä. Vuonna 2008 Kalinainen osallistui Big Brotherin silloiselle tuotantokaudelle. Seuraavana vuonna hän palasi Big Brotheriin katsojien suosikkina. Tuolloin hän meni ohjelmaan osallistumisen aikana naimisiin Antti Kurhisen kanssa. Avioliitto päättyi eroon vuonna 2010.
Kalinainen osallistui 2010-luvulla muun muassa tositelevisiosarjoihin Maatilan prinsessa ja Viidakon tähtöset. Vuonna 2020 hän osallistui ohjelmaan Olet mitä syöt. Hän käsitteli siinä aiempia elämänhallinnan ongelmiaan ja epäterveellisiä elämäntapojaan. Kalinainen kiitti elämäntapamuutoksestaan Pippa Laukkaa. Hän meni kihloihin uuden miesystävänsä kanssa helmikuussa 2020. Pariskunnalle syntyi yhteinen tytär tammikuussa 2021. Kalinainen pääsi yhtenä neljästä julkkisäidistä esiintymään televisiosarjaan Gossip Moms Suomi. Hän on juontanut Vilma Karjalaisen kanssa podcastia Mamma mia. Hän on lisäksi esiintynyt muun muassa Niko Saarisen podcastissa Nikotellen. Vuonna 2021 Kalinainen kertoi nuorempana tekemiensä kauneusleikkausten johtuneen koulukiusaamisesta ja itsetunto-ongelmista. Hän on kertonut sairastaneensa keskivaikeaa masennusta.
Kalinainen on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.
Rikostuomiot

Helsingin hovioikeus tuomitsi Kalinaisen syyskuussa 2019 vuoden ehdolliseen vankeusrangaistukseen pahoinpitelystä. Aiemmin Helsingin käräjäoikeus oli langettanut törkeästä pahoinpitelystä vuoden ja kymmenen kuukauden ehdollisen tuomion, mutta hovioikeus piti pahoinpitelyä rajatapauksena pahoinpitelyn ja törkeän pahoinpitelyn välillä, mikä johti tuomion lieventämiseen. Kalinainen oli pahoinpidellyt silloisen miesystävänsä keittiöveitsellä kotonaan Helsingissä heinäkuussa 2016.
Maaliskuussa 2024 Helsingin käräjäoikeus tuomitsi Kalinaisen sakkorangaistukseen vahingonteosta, joka oli tehty 9. heinäkuuta 2023 helsinkiläisessä Lepakkomies-baarissa.
Aiheesta muualla

Henna Kalinainen Internet Movie Databasessa. (englanniksi)
Kaalin kraatteri

| Kaalin kraatteri Kaali kraater |
| --- | --- |
 Kaalin kraatteri
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°22′22″N, 22°40′10″E
Mittaustietoja
Saaria:  ei saaria
 fiKaalin kraatteri 
Kaalin kraatteri (vir. Kaali kraater) tai Kaalinjärvi (vir. Kaali järv) on tunnettu matkailukohde Saarenmaalla Virossa. Se sijaitsee Kaalin kylässä 20 kilometrin päässä Saarenmaan pääkaupungista Kuressaaresta. Kraatteri on syntynyt meteoriitin törmättyä maahan esihistoriallisella ajalla ja sen valleja on muinaisina aikoina vahvistettu kivimuurein.
Kraatterin luo on aivan koulun pihapiiriin rakennettu opastuskeskus, jossa Kaalin kraatteria ja muinaista asuinpaikkaa esitellään.
Meteoriitti

On hyvin mahdollista, että ilmakehään saapui yksinäinen meteoroidi, joka hajosi vasta ilmakehässä useaan osaan. Näistä osista on jäänyt näkyviin yhdeksän erikokoista kraatteria, joista suurin on Kaalin kraatteri.
Meteoriitti > Saapuminen ilmakehään

Yleisesti hyväksytty teoria on, että meteoriitti putosi maahan noin 35 asteen kulmassa. Tulosuunnasta on kuitenkin oltu useaa eri mieltä. Reinwald arveli vuonna 1937, että meteoriitti saapui Saarenmaalle kaakosta. Tutkija Kinov ehdotti vuonna 1961 etelää ja Bronshten (1962) ja Aaloe (1968) koillista. Nykyään koillinen tai itäinen tulosuunta on hyväksytyin.
Saapumis- ja osumisnopeus ovat kuitenkin vaikeammin arvioitavissa. Ne päätellään yleensä syntyneen kraatterin koosta, kallion muutoksista ja tulokulmasta. Tutkijat Bronshten ja Stanykovich arvioivat 1963, että meteoriitin vauhti oli sen saapuessa ilmakehään 15–45 km/s ja osuessa maahan 10–20 km/s. G. Pokrovski esitti vuonna 1963, että sen paino oli alussa 450 tonnia ja siten sen halkaisija oli 4,8 metriä. Saapumisnopeus olisi tällöin ollut 21 km/s. V. I. Koval arvioi vuonna 1974, että osumisnopeus olisi ollut 13 km/s. Kappaleiden painot olisivat tällöin olleet 40–50 tonnia ja pienemmillä kappaleilla 1–6 tonnia.
Osuessaan maahan meteoriitit vapauttivat suuren määrän liike-energiaa, joka kaasuunnutti metallin räjähdysmäisesti ja poltti ympäristöään kuumuudellaan. Kokonaisenergian suuruus on arvioitu olevan 4 x 1019 ergiä tai 4,7 x 1012 J. Tämä on vastannut 5–20 tuhatta tonnia TNT:tä, mikä on pienen ydinräjähteen voima. Raukas on päätynyt pienempään arvioon 1–2 tuhatta tonnia TNT:tä .
Meteoriitti > Ominaisuudet

Osuessaan maahan meteoriitti hävisi räjähtäen. Kraattereita tutkittaessa on kuitenkin löydetty pieniä metallinpaloja, joiden massa on korkeintaan muutaman gramman. Suurimman palasen paino noin 30 grammaa. Nykyään tunnetaan jo 3,5 kg Kaalin meteoriitin jäännöksiä.
Metallinpaloja on analysoitu meteoriitin koostumuksen selvittämiseksi. Yavanel (1976) ilmoitti raudan pitoisuudeksi 92,75 % ja nikkelin 7,25 %. Tarkemmissa analyyseissa löydettiin myös pieniä määriä muita metalleja: kobolttia, germaniumia (293 μg/g), iridiumia (2,8 μg/g) ja galliumia (7,5 μg/g). Alkuaine iridium on maan mineraaleissa niin harvinainen, että juuri sen avulla voidaan kappale tunnistaa meteoriitteihin kuuluvaksi. Meteoriitti määritettiin IAB-tyypin rautameteoriitiksi.
Meteoriitti > Räjähdyksen simulointi

Vaikka meteoriittien tutkimuksen tieteenala on varsin nuori, on siinä kehitytty avaruustutkimuksen ja ballististen kokeiden ansiosta varsin pitkälle. Kaalin tapauksessa ongelmana ovat meteoriitin massan, tulokulman ja saapumisnopeuden epävarmuudet, jotka tekevät räjähdyksen voiman määrittämisen epätarkaksi.
Atomipommien aikakaudella on huomattu suurten kraatterien vaativan syntyäkseen paljon energiaa. Siksi Kaalin kraatterin synnyttämää räjähdystä on verrattu pienen atomipommin tai Hiroshimaa tuhonneeseen atomipommin räjähdykseen. Raukas ja Laiguna laskivat vuonna 2005, että jos 60 % meteoriitin liike-energiasta kului kraatterin muodostamiseen, kallion muutosten aiheuttamiseen ja maa-aineksen lennättämiseen lähiympäristöön, jäisi loput energiasta materian kaasuuntumiseen ja lämmittämiseen 2 500 – 3 000 kelviniä. Tämä kaasuvirta nostaisi pölyä ylös taivaalle 6,8–7,9 kilometrin korkeuteen.
Kyseiset lämpötilat aiheuttaisivat lämpösäteilyä osumiskohdan lähiympäristöön ja sulattaisivat hiekkaa ja pölyä pieniksi lasihelmiksi samalla kun sytyttäisivät luonnon tuleen. Näitä helmiä esiintyy vain meteoriittien ja tulivuorten läheisyydessä ja ne voidaan liittää niihin niiden koostumuksen perusteella. Lasihelmien etsintä onkin tarkentanut räjähdyksen voiman arviointia ja auttanut kraatterin ajoittamisessa.
Tutkimukset > Ajoitus

Kaalin kraatterin törmäyksen ajoitus näyttää tuottavan suuria vaikeuksia. Vaikka käytössä on modernit ajoitusmenetelmät, antavat ne varsin erilaisia tuloksia.
A. Aaloen radiohiiliajoitukset vuodelta 1963 viittasivat 2 600 vuoden ikään. Räjähdyksessä kauaksi sinkoutuneiden lasihelmien löytyminen suoturpeesta mahdollisti löytökerrosten ajoittaminen radiohiilimenetelmällä. Raukas ajoitti kraatterin syntymisen tällä tavalla 7500 BP. Kun samalla iridiumia levisi ympäristöön, voitiin tälle suorittaa ajoituksen samalla periaatteella. Näiden ajoituksien tulokset poikkesivat edellisistä suuresti. Rasmussen sai ajoitukseksi 2307 ± 22 BP eli 420–350 eaa. ja Veski 2560 ± 85 BP  eli 820–570 eaa.. Veskin myöhempi kairaus suoraan Kaalijärven sedimenteistä ajoitti sen 1690–1510 eaa. Raukas ja Stankowski suorittivat vuonna 2007 luminenssitutkimukset useasta kraatterista ja saivat ajoitukseksi 7000 BP.
Tutkimukset > Arkeologiaa

Kaalin kraatterin ympäristön arkeologinen merkitys on usein jäänyt geologisen keskustelun varjoon. Jo varhain on huomattu, että kraatterin lähellä on ollut ihmistoimintaa ja itse kraatterin valleja on vahvistettu kivimuurein. Eräs asuinpaikka oli kraatterin vallilla, mutta sen laajuus on vain joitakin satoja neliömetrejä. Kaivauksissa on löydetty talojen pohjia ja nuotioiden kivetyksiä, joiden ajoitukset viittaavat pronssikauteen. Löydetty pronssinen härnevityypin rintaneula todistanee saman. Vallien vahvistaminen kivillä liittyy muinaislinnan olemassaoloon, joita siis Saaremaalla oli kolme.
Kaalijärvestä otetut sedimenttikairaukset kertovat hieman myös lähiympäristön kasvillisuudesta. Siellä mainitaan muun muassa rukiin-, vehnän- ja ohran viljelyn sekä avoimen maaston takia karjanhoidon olleen seudun asukkaiden elinkeinoja pronssikaudella.
Viimeaikaiset kaivaukset ovat paljastaneet myös hautaamiseen ja siihen liittyvän kulttitoiminnan piirteitä.
Myyttispekulaatioita Kaalin meteoriitista

Vienalaisessa kalevalaisessa runoudessa saattaa olla muistumia tuon meteoriitin putoamisesta. Vallitsee pimeys, tulikipuna putoaa ilman immen käsistä ”läpi kuuden kirjokannen, halki taivahan yheksän”. Maahan osuttuaan tulikeränen polttaa taloja ja ihmisiä, ja joutuu lopulta järven aaltoihin, ja saa sen veden kuohumaan yli äyräidensä. Tämä tapahtuu ”Nevan joen takana”. Myös virolaisesta mytologiasta arvellaan löytyvän mahdollisia muistumia tapahtumasta. Uskottiin, että Taarapita-sodanjumala syntyi Virumaalla, ja lensi sitten Saarenmaalle. Kraatteria on käytetty jumalten palvontapaikkana.
Asiasta on kirjoittanut laajasti Lennart Meri kiistellyssä teoksessaan Hopeanvalkea (1983, 3.p. 2005). Hän todistelee, että meteoriitti on antanut aiheen myös Ultima Thule -nimitykselle ja heijastuu kreikkalaisessa ja roomalaisessa kirjallisuudessa. Hänen mukaansa Pytheaan tunnetuksi tekemä paikannimi Thule johtuisi itämerensuomalaisten kielten sanasta tuli, joka alun perin on ilmeisesti kuulunut tule, mihin sanan taivutusmuodot suomen kielessä (tulen, tulessa jne.) yhä viittaavat.
Aiheesta muualla

Kuvia tai muita tiedostoja aiheesta Kaalin kraatteri Wikimedia Commonsissa
Kaalin vierailukeskus: Verkkosivut
Coptercam: Kaali meteoriidikraatri 360° aeropanoraam / aerofoto. 8 mai 2012. (Arkistoitu – Internet Archive) 360 asteen panoraama Kaalin kraatterista]
Geoloogiamuuseum: Kaali meteoriidikraatrid (viroksi)
University of New Brunswick: Kaalijärvi (Arkistoitu – Internet Archive) Earth Impact Database (englanniksi)
Pyhät Paikat: Kaalijärvi, ”Auringon hauta”
Valokuvia Kaalin kraatterista: Фотографии кратеров на Сааремаа[vanhentunut linkki]
Kaalin kraatterin veden määrä vaihtelee suuresti ja rantakivet jäävät silloin näkyviin.
Kelowna Rockets

| Kelowna Rockets |
| --- | --- |

Perustettu:  1991
Entiset nimet:  Tacoma Rockets (1991–1994) 
Kaupunki:   Kelowna, Brittiläinen Kolumbia
Kotiareena:  Prospera Place
– kapasiteetti:  6 886
Sarjataso:  WHL
Konferenssi:  Läntinen
Divisioona:  B.C.
Värit:                          
Toimitusjohtaja:   Bruce Hamilton
Päävalmentaja:   Derrick Martin
Mestaruudet:  Memorial Cup (2004)   WHL (2003, 2005, 2009, 2015)
Infobox OKNimi-testi OK: 
Kelowna Rockets on Western Hockey Leaguessa pelaava junioriseura. Seuran kotikaupunki on Kelowna Brittiläisessä Kolumbiassa.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 1 |  | Rhett Stoesser | L | 2005 | Carstairs, Alberta, Kanada |
| 31 |  | Jake Pilon | L | 2006 | Calgary, Alberta, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 2 |  | Dallin Antos | L | 2008 | Red Deer, Alberta, Kanada |
| 5 |  | Carter Kowalyk | L | 2005 | St. Albert, Alberta, Kanada |
| 6 |  | Jackson Gillespie | R | 2007 | Keller, Texas, Yhdysvallat |
| 10 |  | Will Sharpe | L | 2007 | Ladner, Brittiläinen Kolumbia, Kanada |
| 16 |  | Gabriel Guilbault | R | 2006 | Burnaby, Brittiläinen Kolumbia, Kanada |
| 22 |  | Nate Corbet | L | 2006 | Calgary, Alberta, Kanada |
| 26 |  | Rowan Guest | L | 2006 | Saskatoon, Saskatchewan, Kanada |
| 27 |  | Jacob Henderson | R | 2008 | Burnaby, Brittiläinen Kolumbia, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 7 |  | Max Graham (C) | L | KH | 2004 | Kelowna, Brittiläinen Kolumbia, Kanada |
| 9 |  | Andrew Petruk | L | VLH | 2005 | Surrey, Brittiläinen Kolumbia, Kanada |
| 11 |  | Tij Iginla (A) | L | KH | 2006 | Lake Country, Brittiläinen Kolumbia, Kanada |
| 12 |  | Connor Pankratz | R | OLH | 2006 | West Vancouver, Brittiläinen Kolumbia, Kanada |
| 14 |  | Kalder Varga | R | OLH | 2008 | Geneva, Illinois, Yhdysvallat |
| 15 |  | Levi Benson | L | VLH | 2007 | Chilliwack, Brittiläinen Kolumbia, Kanada |
| 17 |  | Kayden Longley | L | KH | 2006 | Wainwright, Alberta, Kanada |
| 18 |  | Dawson Gerwing | L | VLH | 2006 | Meadow Lake, Saskatchewan, Kanada |
| 19 |  | Michael Cicek (A) | R | KH | 2004 | Winnipeg, Manitoba, Kanada |
| 20 |  | Kanjyu Gojsic | R | OLH | 2008 | Langley, Brittiläinen Kolumbia, Kanada |
| 21 |  | Owen Folstrom | R | OLH | 2008 | Calgary, Alberta, Kanada |
| 23 |  | Hayden Paupanekis | R | KH | 2007 | Winnipeg, Manitoba, Kanada |
| 24 |  | Jakub Štancl | L | VLH | 2005 | Praha, Tšekki |
| 25 |  | Jaxon Kehrig | L | KH | 2007 | Tisdale, Saskatchewan, Kanada |
| 29 |  | Hiroki Gojsic | R | OLH | 2006 | Langley, Brittiläinen Kolumbia, Kanada |
| 32 |  | Gabriel O'Brien | L | VLH | 2008 | Edmonton, Alberta, Kanada |
Lähde: EliteProspects
Valmennus & Joukkueenjohto

Päävalmentaja: Derrick Martin
Apuvalmentaja: Quintin Liang
Apuvalmentaja: Liam McOnie
Maalivahtivalmentaja: Eli Wilson
Fysiikkavalmentaja: Scott Hoyer
Huoltopäällikkö: Tim Webster
Omistaja & Toimitusjohtaja: Bruce Hamilton
Apulaistoimitusjohtaja: Curtis Hamilton
Henkilöstöjohtaja: Terry McFaul
Lähde: EliteProspects
Aiheesta muualla

Kelowna Rocketsin verkkosivut (englanniksi)
Kelowna Rocketsin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | B.C. | U.S. |
| Brandon Wheat Kings | Calgary Hitmen | Kamloops Blazers | Everett Silvertips |
| Moose Jaw Warriors | Edmonton Oil Kings | Kelowna Rockets | Portland Winterhawks |
| Prince Albert Raiders | Kootenay Ice | Prince George Cougars | Seattle Thunderbirds |
| Regina Pats | Lethbridge Hurricanes | Vancouver Giants | Spokane Chiefs |
| Saskatoon Blades | Medicine Hat Tigers | Victoria Royals | Tri-City Americans |
| Swift Current Broncos | Red Deer Rebels |  |  |
Qeqertarsuaq (kaupunki)

Rakennuksia Qeqertarsuaqissa, taustalla Arctic Umiaqin laiva.
Qeqertarsuaq on samannimisellä saarella sijaitseva kaupunki Grönlannissa. Qeqertarsuaq kuuluu Qeqertalikin kuntaan, ja vuonna 2023 siellä oli 845 asukasta. Kaupunkiin on ympärivuotinen helikopteriyhteys Ilulissatista ja kesäisin sinne pääsee laivalla. Kaupungissa on myös hotelli. Qeqertasuaq tarkoittaa grönlanniksi ’isoa saarta’, ja kaupungin tanskankielinen nimi Godhavn taasen ’hyvää satamaa’. Tanskalainen valaanpyytäjä Svend Sandgreen perusti Qeqertasuaqin vuonna 1773 valaanpyyntiasemaksi. Valaanpyynti, hylkeenpyynti ja kalastus ovat nykyäänkin Qeqertarsuaqissa tärkeitä elinkeinoja.
Joseph Cramarossa

| Joseph Cramarossa |
| --- | --- |

Henkilötiedot
Syntynyt: 26. lokakuuta 1992 (ikä 32) Markham, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä / vasen laitahyökkääjä
Maila:  vasen
Pituus:  185 cm
Paino:  86 kg
Pelaajaura
Pääsarjaura:  2013–
Aik. seurat:  Norfolk Admirals (AHL) Utah Grizzlies (ECHL) San Diego Gulls (AHL) Anaheim Ducks (NHL) Vancouver Canucks (NHL) Stockton Heat (AHL) Wilkes-Barre/Scranton Penguins (AHL) Rockford IceHogs (AHL) Minnesota Wild (NHL) Iowa Wild (AHL) Adler Mannheim (DEL) Löwen Frankfurt (DEL) Vienna Capitals (ICEHL)
NHL-varaus:  65. varaus, 2011 Anaheim Ducks
Joseph Cramarossa (s. 26. lokakuuta 1992 Markham, Ontario, Kanada) on kanadalainen jääkiekkoilija. Hän on Anaheim Ducksin kolmannen kierroksen varaus vuodelta 2011.
Cramarossan veli Michael Cramarossa pelaa jääkiekkoa ja edustaa tällä hetkellä OHL:ssä pelaavaa Hamilton Bulldogsia. Heidän isä Vito Cramarossa pelasi myös jääkiekkoa ja oli Washington Capitalsin kuudennen kierroksen varaus.
Ura

Mississauga Steelheads varasi Cramarossan vuoden 2008 CHL:n varaustilaisuudessa 49. pelaajana. Cramarossa siirtyi Mississaugaan kaudeksi 2009–2010. Hän pelasi tulokaskaudellaan 64 ottelua, joissa teki kuusi maalia sekä kymmenen syöttöpistettä. Seuraavalla kaudella hän onnistui 59 ottelussa kaksinkertaistamaan tehopisteensä lukemiin 12+20=32. Lisäksi hänelle kertyi 101 rangaistusminuuttia. Kauden päätteeksi joukkue pääsi pelaamaan Memorial Cupissa, jossa hävisi mestaruuden Saint John Sea Dogsille lukemin 3–1. Cramarossa pelasi turnauksessa viisi ottelua ilman tehopisteitä.
Anaheim Ducks varasi Cramarossan kolmannella kierroksella 65. pelaajana NHL:n vuoden 2011 varaustilaisuudessa.
Cramarossa pelasi kaudella 2011–2012 15 ottelua Mississaugassa ennen kuin hänet kaupattiin Belleville Bullsiin. Bullsissa hän pelasi 29 ottelua tehoin 8+8=16. Kaudeksi 2012–2013 Cramarossa valittiin Bullsin varakapteeniksi. Hän pelasi 68 ottelua tehden 19 maalia sekä 44 syöttöpistettä eli yhteensä 63 tehopistettä. 17 pudotuspeliottelussa hän teki viisi maalia sekä neljä syöttöpistettä.
Maaliskuussa 2013 Cramarossa solmi kolmivuotisen tulokassopimuksen hänet varanneen Anaheim Ducksin kanssa. Ennen kauden 2013–2014 alkua hänet kuitenkin lähetettiin AHL:ään farmijoukkue Norfolk Admiralsin riveihin. Cramarossa pelasi kauden aikana 47 AHL-ottelua tehden niissä yhden maalin sekä kolme syöttöpistettä. Lisäksi hän pelasi kolme ottelua ECHL-joukkue Utah Grizzliesin paidassa.
Toisella ammattilaiskaudellaan 2014–2015 Cramarossa pelasi 54 ottelua, joissa teki viisi maalia ja viisi syöttöpistettä. Hän jatkoi AHL:ssä myös kaudella 2015–2016, jolloin hän kiekkoili Ducksin uuden farmiseura San Diego Gullsin riveissä 61 ottelussa tehden tehot 6+11=17. Yhdeksässä pudotuspeliottelussa hän teki kolme maalia. Kauden päätyttyä Cramarossa ja Ducks tekivät yhden vuoden mittaisen jatkosopimuksen.
Saint John Sea Dogs

| Saint John Sea Dogs |
| --- | --- |

Perustettu:  2005
Kaupunki:   Saint John, New Brunswick
Kotiareena:  TD Station
– kapasiteetti:  6 488
Sarjataso:  QMJHL
Divisioona:  Rannikko
Värit:                     
Toimitusjohtaja:   Trevor Georgie
Päävalmentaja:   Travis Crickard
Mestaruudet:  Memorial Cup (2011)   WHL (2011, 2012, 2017)
Infobox OKNimi-testi OK: 
Saint John Sea Dogs on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotipaikka on Saint Johnin kaupunki, joka sijaitsee New Brunswickin provinssissa.
Vuonna 2005 perustettu seura on voittanut historiansa aikana Memorial Cupin kerran, vuonna 2011.
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 1 |  | Eric Young | L | 2005 | Mill Bay, Brittiläinen Kolumbia, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 2 |  | Nate Tivey | L | 2004 | Burlington, Ontario, Kanada |
| 10 |  | Giuseppe Ianniello | L | 2004 | Woodbridge, Ontario, Kanada |
| 72 |  | Nicolas Bilodeau | L | 2005 | Gatineau, Québec, Kanada |
| 76 |  | Matteo Mann | R | 2004 | Sackville, New Brunswick, Kanada |
|   |  | Cameron Chartrand | R | 2008 | Saint-Lazare, Québec, Kanada |
|   |  | John Lumsden | L | 2007 | Stittsville, Ontario, Kanada |
|   |  | Florian Schenk | L | 2007 | Zürich, Sveitsi |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 8 |  | Dylan Rozzi | L | VLH | 2008 | Montreal, Québec, Kanada |
| 14 |  | Ben Cross | R | OLH | 2005 | Fredericton, New Brunswick, Kanada |
| 16 |  | Sam-Luca Thifault | L | VLH | 2005 | Vaudreuil, Québec, Kanada |
| 22 |  | William Yared | R | KH | 2008 | Mont-Royal, Québec, Kanada |
| 24 |  | Jacob Beaulieu | R | OLH | 2006 | La Pocatière, Québec, Kanada |
| 26 |  | Nicola LaForge | L | KH | 2004 | Temiscaming, Québec, Kanada |
| 47 |  | Tyler Peddle | L | VLH | 2005 | Antigonish, Nova Scotia, Kanada |
| 79 |  | Luka Benoit | R | OLH | 2005 | Ottawa, Ontario, Kanada |
| 93 |  | Dennis Lominac | L | H | 2006 | Commerce Township, Michigan, Yhdysvallat |
|   |  | Egan Beveridge | R | KH | 2007 | East Kingston, New Hampshire, Yhdysvallat |
|   |  | Elliot Dubé | L | KH | 2007 | St-Pascal, Québec, Kanada |
|   |  | Parker Forlin | R | KH | 2006 | Niagara Falls, Ontario, Kanada |
|   |  | Olivier Groulx | L | VLH | 2007 | St-Lazare, Québec, Kanada |
|   |  | Dylan Krayer | R | H | 2007 | Concord, Massachusetts, Yhdysvallat |
|   |  | Matthew Krayer | L | KH | 2008 | Concord, Massachusetts, Yhdysvallat |
|   |  | Kiefer Lyons | L | VLH | 2004 | Quispamsis, New Brunswick, Kanada |
|   |  | Zachary Morin | L | VLH | 2007 | Lachenaie, Québec, Kanada |
|   |  | Francis Woods | L | VLH | 2005 | Gatineau, Québec, Kanada |
Lähde: EliteProspects
Joukkueenjohto

Päävalmentaja: Travis Crickard
Apuvalmentaja: Jeff Hansen
Apuvalmentaja: Mark Lee
Maalivahti- & Videovalmentaja: Brian Fleming
Fysiikkavalmentaja: Terry Blizzard
Huoltopäällikkö: Tyler Jay
Toimitusjohtaja: Trevor Georgie
Apulaistoimitusjohtaja: Anthony Stella
Lähde: EliteProspects
Aiheesta muualla

Saint John Sea Dogsin verkkosivut (englanniksi)
| 0 | 1 | 2 |
| --- | --- | --- |
| Länsi-Telus | Itä-Telus | Rannikko-Telus |
| Blainville-Boisbriand Armada | Baie-Comeau Drakkar | Acadie–Bathurst Titan |
| Drummondville Voltigeurs | Chicoutimi Saguenéens | Cape Breton Screaming Eagles |
| Gatineau Olympiques | Quebec Remparts | Charlottetown Islanders |
| Rouyn-Noranda Huskies | Rimouski Océanic | Halifax Mooseheads |
| Sherbrooke Phoenix | Shawinigan Cataractes | Moncton Wildcats |
| Rouyn-Noranda Huskies | Victoriaville Tigres | Saint John Sea Dogs |
Katson sineen taivaan

| Katson sineen taivaan> Kappaleen tiedot |
| --- | --- |
Esittäjä(t):  Katri Helena
Tyylilaji:  iskelmä
Säveltäjä(t):  Matti "Fredi" Siitonen
Sanoittaja(t):  Vexi Salmi
Euroviisutiedot
Vuosi:  1979
Maa:  Suomi
Kieli:  suomi
Sijoitus:  14.
Sanat:  sanoitus
Muuta:  Kapellimestarina Ossi Runne
Katson sineen taivaan on Katri Helenan esittämä musiikkikappale, joka sisältyy myös artistin samannimiselle albumille. Kappaleen on säveltänyt Matti "Fredi" Siitonen ja sanoittanut Vexi Salmi.
Laulu edusti Suomea vuoden 1979 Eurovision laulukilpailussa, jossa se sijoittui sijalle 14. Pisteitä sille kertyi 38, korkeimpana Sveitsin antamat 8 pistettä.
Silloisessa suomalaislehdistössä kappaletta verrattiin pari vuotta aiempaan euroviisuvoittajaan ”L’Oiseau et l’enfant”, jonka Katri Helena oli levyttänyt suomeksi sanatarkalla käännösnimellä ”Lintu ja lapsi”. Toisaalta siinä kuultiin ”tavallista suomalaista nyyhkyä” ja ”suomalaishengellistä loppunousua”. Hengellisyyteen ja virsimäisyyteen viitattiin myös laulun rukousta muistuttavan sanoituksen osalta. Kristillisen symboliikan ohella laulussa on havaittu myös isänmaallisia mielleyhtymiä sinisine väreineen.
Kappaleessa on kuultu vahvoja yhtäläisyyksiä myös César Cuin sävellykseen pianopreludi op. 64 nro 2 e-molli.
Königshaus am Schachen

Königshaus (Kuninkaantalo); (saks. Königshaus am Schachen) on pieni huvila Schachenissa, Wettersteinin vuoristoalueella Baijerissa, jonka rakennutti Baijerin kuningas Ludvig II vuosina 1869-1872.
Königshaus
Sijainti

Königshaus sijaitsee Schachenissa, josta on näköala Wettersteinin vuoristoon, noin 10 km etelään Garmisch-Partenkirchenistä. Sinne pääsee vain 10 kilometriä pitkää metsätietä pitkin tai kolmen tuntia kestävällä vaelluksella, joka nousee 1 000 metrin korkeuteen joko Schloss Elmausta tai Garmisch-Partenkirchenistä, josta on näkymät muun muassa Zugspitzeenen. Rakennus sijaisee 1 866 metrin korkeudella merenpinnasta.